Հասարակական գործիչ Գուգեն Եղիազարյանն այսօր, անդրադառնալով այս հարցին, ասաց. «Խաչատուրովի դեմ քրեական գործ հարուցեցին, ցանկացան լիկվիդացնել, իսկ արդյունքում ստացանք այն, ինչ ստացանք: Խաչատուրովը հասցրել էր գործունեություն ծավալել 1.5 տարի, ևս այդքան ժամանակ կար: Նրան փոխարինելու համար լավ թեկնածու էին առաջադրել՝ պաշտպանության նախկին նախարար Վաղարշակ Հարությունյանին, ով սրանց բերած թեկնածուների մեջ գուցե ամենալավն էր: Կասե՞ք, թե ո՞վ է մեղավոր: Մարդիկ, երբ մի գործ անում են, պետք է մի քիչ մտածեն: Դուխով անում ու չեն մտածում: Հա, մարդուն հետ կանչեիք, նոր քրեական գործը հարուցեիք: Ես տեսել եմ, թե քանի գործ եք հարուցել, ու արդյունքում ի՞նչ է եղել: Դա էլ 100 տոկոսով նույն բախտին կարժանանար ու կարժանանա: Խաչատուրովը չի նստելու, որովհետև սրանց համար գլխավորը գործ հարուցելը, մարդուն խայտառակ անելն է, հետո՝ բաց թողնելը: